ইছামতী (উপন্যাস)
ইছামতি নদীকে কেন্দ্র করে রচিত এই উপন্যাসে বিভূতিভূষণের জন্মস্থান বারাকপুর তথা নিশ্চিন্দিপুরের মোল্লাহাটি নীলকুঠির কথা বিধৃত হয়েছে। উনিশ শতকের নীলবিদ্রোহের পটভূমিতে সাধারণ মানুষের উত্থান-পতনের মর্মন্তুদ ইতিহাস ধরা পড়েছে এই রচনায়। এই মোল্লাহাটি নীলকুঠির অত্যাচারকে অবলম্বন করেই উনিশ শতকের মধ্যভাগে নীলদর্পণ (১৮৬০) নাটকটি রচনা করেন দীনবন্ধু মিত্র।
অরুণ মিত্র
১৯৭৯ সালে প্রকাশিত হয় তাঁর একমাত্র উপন্যাস শিকড় যদি চেনা যায়। তাঁর মৌলিক প্রবন্ধ গ্রন্থ ফরাসী সাহিত্য প্রসঙ্গে প্রকাশিত হয় ১৯৮৫ সালে। বাংলায় তিনি একাধিক গ্রন্থ অনুবাদও করেছেন। এগুলির মধ্যে উল্লেখযোগ্য "ভারত: আজ ও আগামীকাল" (১৯৫১), "কাঁদিদ বা আশাবাদ" (১৯৭০), "সে এক ঝোড়ো বছর" (১৯৭০), "ভারতীয় থিয়েটার" (১৯৭৫), "গাছের কথা" (১৯৭৫), "মায়াকোভস্কি" (১৯৭৯), "সার্ত্র ও তাঁর শেষ সংলাপ" (১৯৮০), "অন্যস্বর" (১৯৮৩) ও "পল এলুয়রের কবিতা" (১৯৮৫)।